Seminolai
Seminolai – muskogų grupės indėnų gentis, gyvenanti Oklahomos ir Floridos valstijose JAV. Viena iš Penkių civilizuotų genčių. Seminolai kalba viena muskogų-natčezų kalbų, išpažįsta krikščionybę, animizmą. Genties protėviai kalbėjo septyniomis skirtingomis kalbomis: muscogee, hitchiti, koasati, alabama, natchez, yuchi ir shawnee, iš kurių šiuo metu gyvai vartojamos tik dvi. Šios kalbos niekada neturėjo rašytinio varianto. Gimtoji kalba būdavo ir tebėra perduodama iš kartos į kartą. Nemažai Floridos miestų, upių bei kitų vietovardžių yra kilę iš kurios nors seminolų kalbos. Pavyzdžiui, Miami (Majamis) seminolų kalba reiškia „ta vieta”.